Președintele Klaus Iohannis a vorbit, luni, pentru prima dată public despre virusul mortal care a ucis peste 80 de oameni în China și cum se pregătește România să facă față noului coronavirus, în contextul ultimelor evoluții.

„Astăzi o avut loc o discuție interminsterială, aștept să aflu concluziile, trebuie să luăm această chestiune foarte în serios. Pare a fi un virus foarte agresiv, eu sunt de părere că ne vom pregăti cât se poate de bine”, a spus Klaus Iohannis.

Întrebat dacă subiectul ar putea fi discutat în CSAT, președintele a răspuns: „Nu cred că e cazul. (...) Sunt deschis dacă se impune.”

Întrebat despre anunțul autorităților chineze privind construirea unui spital pentru pacienții afectați de acest virus în 6 zile, Klaus Iohannis a declarat că „sunt proceduri total diferite, în China funcționează un sistem autocrat care dispune și execută, iar la noi funcționează un sistem democratic, cu reguli europene, se pregătește documentația, se fac licitațiile, se caută finanțările. La noi durează mai mult. Recunosc că pentru spitalele regionale a durat prea mult până acum și sper să găsim forme de accelerare a procedurii”.